**JOHTOKUNNAN KOKOUS**

**Aika** 24.2.2021 klo 19.00 – 19.57

**Paikka** Seuran toimisto, Asemakatu 14, 92100 Raahe

**Läsnä** Terho Hautamäki, puheenjohtaja

 Tanja Merikanto, sihteeri

Alpo Ohenoja

 Jukka Pahkamaa

Markku Tuomaala

**1. Kokouksen avaus ja läsnäolijat**

 Puheenjohtaja avasi kokouksen. Todettiin läsnäolijat.

**2. Laillisuus ja päätösvaltaisuus**

 Kokous todettiin lailliseksi ja päätösvaltaiseksi.

**3. Edellisen kokouksen pöytäkirjan tarkastaminen**

 Tarkastettiin ja hyväksyttiin johtokunnan edellisen kokouksen 9.11.2020 pöytäkirja.

**3. Kevätkokouksen valmistelut**

Toimintakertomukset pyydetään toimittamaan puheenjohtajalle 15.3. mennessä.

Tilinpäätöstä varten tositteet on toimitettava tilitoimistolle pikaisesti.

Sääntömääräinen kevätkokous pidetään seuran toimistolla torstaina 18.3.2021 klo 19.30, johtokunta kokoontuu 19.00.

Kokouksesta ilmoitetaan paikallislehden seuratoiminta -palstalla sekä seuran kotisivuilla ja facebookissa. Esillä on sääntömääräiset asiat.

Tällä hetkellä Pohjois-Pohjanmaan alueella kokoontumisrajoitus on AVI:n päätöksellä 10 henkilöä 31.3.2021 saakka. Koronaepidemian takia kokoukseen voi osallistua myös etäyhteydellä. Teams-liittymislinkin voi pyytää sähköpostitse tanja.merikanto@evl.fi.

**4. Muita asioita**

 Fennovoimalle on tehty 2400 euron avustushakemus, 600 euroa jaostoa kohden.

Lentopallojaos on joulukuussa 2020 yksimielisesti päättänyt siirtää OKM:n seuratuen hakemista vuodella eteenpäin, koska koronapandemiasta johtuen toiminta on hyvin vähäistä ja rajoitukset todennäköisesti jatkuvat vielä pitkään. Valmentajat eivät koe mielekkääksi suunnitella toimintaa ennen kuin epidemiatilanne helpottuu ja lajiliitolta saadaan lupa täysipainoiseen harrastamiseen.

**5. Kokouksen päättäminen**

 Puheenjohtaja päätti kokouksen kello 19.57.

 Terho Hautamäki Tanja Merikanto

 Puheenjohtaja Sihteeri